b'\n_START_ARTICLE_\nBarbara Kruger\n_START_PARAGRAPH_\nBarbara Kruger (s. 1945) on yhdysvaltalainen taidemaalari, installaatio- ja k\xc3\xa4sitetaiteilija. Monet ty\xc3\xb6t liittyv\xc3\xa4t feministiseen taiteeseen._NEWLINE_Kruger tekee teoksia usein rakennusten seinille, julkisiin tiloihin ja kadulle. Ty\xc3\xb6t perustuvat usein valokuviin, mainoksiin tai uutiskuviin. Kuvaan liittyy k\xc3\xa4sitteellinen iskulause, joka kyseenalaistaa mainosten ja propagandan kielt\xc3\xa4. Teosten v\xc3\xa4riasteikko on usein musta-puna-valkoinen poliittisen ja demagogisen kuvan perinnett\xc3\xa4 seuraillen. Tekstityypeist\xc3\xa4 h\xc3\xa4n suosii futuraa ja helveticaa. Tavallisia sanoja teksteiss\xc3\xa4 ovat pronominit kuten "you", "your", "I", "we", the "they"._NEWLINE_Tekstit esitt\xc3\xa4v\xc3\xa4t kysymyksi\xc3\xa4 feminismiin, konsumerismiin, yksil\xc3\xb6n itsem\xc3\xa4\xc3\xa4r\xc3\xa4\xc3\xa4misoikeuksiin ja toiveisiin liittyen, esimerkiksi \xe2\x80\x9cI shop therefore I am\xe2\x80\x9d tai \xe2\x80\x9cYour body is a battleground."'